Robert McBride aangestel as Opod-hoofRobert McBride. Foto: Werner Beukes/SAPA Robert McBride is Vrydag as die nuwe hoof van die Onafhanklike Polisie-ondersoekdirektoraat (Opod) aangewys. “Nathi Mthethwa, minister van polisie, het Vrydag amptelik McBride se aanstelling as uitvoerende direkteur van Opod aangekondig,” het Zweli Mnisi, woordvoerder van die ministerie van polisie, in ŉ verklaring gesê. McBride sal die rol van Maandag af vervul. Opod is al ŉ jaar lank sonder ŉ hoof sedert Francois Beukman bedank het. McBride is vroeër as die hoof van Ekurhuleni metropolitaanse polisie afgedank nadat hy aangekla is van dronkbestuur en dwarsboming van die gereg. Hy is in 2011 twee jaar tronkstraf opgelê, maar sy appèlaansoek op die vonnis was suksesvol. Mthethwa het Koekie Mbeki, die voormalige waarnemende uitvoerende direkteur van Opod, bedank vir haar werk die afgelope jaar en ŉ half. -SAPA Lees ook: McBride ooglopend nie geskik vir Opod-pos nie McBride-aanstelling gelooi McBride se benoeming nog ‘n klad op die polisie se naam Kabinet soek McBride as Opod-hoof McBride skotvry